### 10.    Ansøgning om godkendelse af skema C - Opførelse af 15 almene familieboliger ved ombygning af 29 almene ungdomsboliger

**Åbent**

Sagsnr.: 326-2013-2176        J.nr.: 03.02.10           Dokumentnr.:
326-2018-50447

**Sagstype**

Beslutning.

**Resume og sagens baggrund**

BDO søger på vegne af Fællesorganisationens Boligforening,
afd. 17 om godkendelse af byggeregnskab og skema C med en anskaffelsessum på
16.737.932 kr. vedrørende opførelse af 15 almene familieboliger ved ombygning
af 29 almene ungdomsboliger. Anskaffelsessummen er overskredet med 620.932 kr.
i forhold til skema B, og der søges derfor om forhøjelse af den kommunale
grundkapital med 62.100 kr.

Kommunalbestyrelsen godkendte skema B med en anskaffelsessum
på 16.117.000 kr. på sit møde den 17. december 2014 herunder en kommunal
grundkapital på 1.611.700 kr., som er afregnet i 2015.

Herudover godkendte kommunalbestyrelsen på sit møde den 26.
marts 2014 en kapitaltilførsel på 511.000 kr., som Landsbyggefonden ved
skrivelse af 24. marts 2015 bortfaldt.

Lovhjemmel: Almenboligloven, Xenia Karlsen.

**Indstillinger**

Direktøren indstiller, at

1. Skema C
godkendes med en anskaffelsessum på 16.737.932 kr.

2. Der gives en
tillægsbevilling på 62.100 kr. til Økonomiudvalget til forhøjelse af den
kommunale grundkapital finansieret af kassebeholdningen.

3. Der gives en
indtægts-tillægsbevilling på 511.000 kr. til Økonomiudvalget vedrørende
tilbageførelse af kapitaltilførslen, der tilføres kassebeholdningen.

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

Boligerne er beliggende Bag Slotsgraven 10/Slotsgade 1 og
[adresse]) i Kalundborg.

*Baggrund*

Baggrunden for ombygningen af de 29 almene ungdomsboliger
til 15 almene familieboliger var, at afdelingen gennem en årrække havde haft
store udlejningsvanskeligheder med deraf følgende huslejetab, som
boligorganisationens dispositionsfond har afholdt.

*Grundkapital*

Kommunal grundkapital betales normalt i forbindelse med
nybyggeri af almene boliger. I nærværende sag er der imidlertid ikke tale om
egentlig nybyggeri, men det er kun muligt at finansiere ombygning af *almene
ungdomsboliger* til *almene familieboliger* som ved nybyggeri jf. almenboligloven
§ 115, stk. 1, 6, således:

|  |  |
| --- | --- |
| Støttede lån, 88 % | 14.729.000 kr. |
| Kommunal grundkapital, 10 % | 1.674.000 kr. |
| Beboerindskud, 2 % | 335.000 kr. |
| Anskaffelsessum i alt | 16.738.000 kr. |

*Afrundet til hele 1.000 kr.*

*Kapitaltilførsel*

Kapitaltilførsel gives som driftsstøtte jf. almenboliglovens
§ 95, stk. 1 til nedsættelse af lejen, herunder det store lejetab, som udgjorde
ca. 1,2 mio.kr. over en 4-årig periode forud for skema Ragna Pedersen

Landsbyggefonden udarbejdede ved skrivelse af 13. august
2013 en foreløbig vurdering af kapitaltilførsel således:

|  |  |
| --- | --- |
| 1/5 – Kalundborg Kommune | 511.000 kr. |
| 1/5 – Realkreditinstitut | 511.000 kr. |
| 1/5 – Boligorganisationen | 511.000 kr. |
| 2/5 – Landsbyggefonden | 1.022.000 kr. |

Kommunalbestyrelsen godkendte kapitaltilførslen den 26.
marts 2014 i forbindelse med skema A. Mod forventning ville realkredit
efterfølgende ikke deltage i denne kapitaltilførsel, hvorfor den ikke kunne
gennemføres.

Landsbyggefonden har på denne baggrund efterfølgende ved
skrivelse af 21. december 2016 givet tilsagn om huslejestøtte jf.
almenboliglovens § 91a. Denne støtte er uden kommunal medfinansiering.

*Skema C*

Skema C og det medsendte byggeregnskab udviser følgende:

|  |  |  |  |
| --- | --- | --- | --- |
| *Beløb i 1.000 kr.* | Skema B | Skema C | Afvigelse |
| Grundudgifter | 0,001 | 0,167 | 0,166 |
| Entrepriseudgifter | 12,243 | 12,424 | 0,181 |
| Omkostninger i alt | 3,635 | 3,914 | 0,279 |
| Gebyrer | 0,238 | 0,233 | -0,005 |
| Anskaffelsessum i alt | 16,117 | 16,738 | 0,621 |

*Begrundelse for overskridelsen*

BDO oplyser, at overskridelsen af den samlede
anskaffelsessum skyldes et ikke budgetteret huslejetab i byggeperioden på ca.
634.000 kr.

Den oprindelige ombygning af afdelingen blev udvidet med nye
vinduer, idet de eksisterende viste sig at være meget utætte. Den oprindelige
aflevering for de først planlagte arbejder var fastsat til den 24. september
2015, men inden dette tidspunkt kom planerne omkring nye vinduer. Tidspunktet
gjorde, at vinduerne ikke kunne nås produceret og isat inden vintermånederne.
Derfor blesluttedes det - for at undgå fordyrende vinterforanstaltninger - at
arbejderne omkring vinduesudskiftninger først skulle påbegynde primo 2017.
Dette blev afsluttet i august 2017, hvorefter regnskab for arbejdet blev
fremsendt til boligselskabets revisor for påtegning. Revisor har påtegnet
regnskabet den 20. december 2017.

*Kommunegaranti*

Ud over den kommunale grundkapital påtager kommunen sig en
kommunal garanti for den del af lånet, som ligger ud over 60 % af ejendommens
markedsværdi. Markedsværdien opgøres af det långivende realkreditinstitut efter
opførelsen. Denne garanti har kommunen allerede påtaget sig i forbindelse med
godkendelsen af skema A. Garantien påvirker ikke den kommunale låneramme.

**Økonomiske konsekvenser**

Den kommunale grundkapital på i alt 1.674.000 kr.
finansieres ved konto for indskud i Landsbyggefonden med 1.611.700 kr. og ved
at tilføre budget 2018 med 62.100 kr. Den tidligere godkendte kapitaltilførsel
på 511.000 kr. under konto for indskud i Landsbyggefonden, tilføres kommunens
kassebeholdning.

**Direktionens møde den 5. marts
2018:**

Anbefales.

**Økonomiudvalgets møde den 14.
marts 2018:**

Anbefales.